VisualEditor/Portal/bg

Добре дошли в портала на Визуалния редактор. Визуалният редактор (ВР) е нов инструмент за редактиране на Уикипедия, който се разработва от Фондация Уикимедия и позволява на хората да редактират, без да се налага да учат уики маркиране. Надяваме се, че той ще им помогне да допринасят в Уикипедия.

За Визуалния редактор
Визуалният редактор е "визуален" инструмент за редактиране на Уикипедия. Исторически, редактирането на Уикипедия наложи хората да се научат на уики маркиране, доста сложен език за маркиране, дори и само за да могат да правят малки промени по дадена страница. Докато през 2001 г. това бе приемливо; през 2015 г. то отблъсква сътрудниците. Надяваме се, че Визуалният редактор ще бъде от полза за настоящите сътрудници и по-гостоприемен към новите потребители.

Визуалният редактор е достъпен като опция в "алфа" версията на MediaWiki.org от средата на 2012 г., в англоезичната Уикипедия от декември 2012 г., на още 14 езика от април 2013 г. и на почти всички други езици от началото на юни 2013 г. Към юли 2015 г., той е достъпен по подразбиране за регистирани и нерегистрирани в системата потребители в над 75% от уикипедиите. Планирано е да бъде достъпен по подразбиране за повечето от останалите езици към края на 2015 г. От края на ноември 2014 г., редакторът е също така наличен като опционална Бета функция във всички уикита на Фондация Уикимедия, с изключение на Уикиречник и Уикиизточник.

Издаваме редовна информация за обновленията в Mediawiki.org, и многоезичен бюлетин, фокусиран върху уикитата на Фондация Уикимедия. Научете повече за настоящите приоритети.

Употреба на Визуалния редактор
Ако сте заинтересувани от използването на Визуалния редактор за редактиране, имаме ръководство за това, както и списък от основни клавишни комбинации.

Визуалният редактор има бъгове и ограничения; това е неизбежно. Ако се натъкнете на проблем, моля не се колебайте да го докладвате на страницата за обратна връзка. Настоящите ограничения включват:


 * Бавно зареждане - отнема известно време за дълги, сложни страници да се заредят в редактора. В бъдеще софтуерът ще бъде много по-бърз, и ще даде възможност за зареждане на по-големи страници.
 * Непълно редактиране - Някои елементи на сложното форматиране ще се изобразяват и ще ви позволяват да редактирате съдържанието им, но няма да позволяват на потребителите да редактират тяхната структура или да добавят нови елементи - например списъците с дефиниции. Добавяне на функции в тази област е един от нашите приоритети.
 * Ограничена браузърна поддръжка — към дадения момент, Визуалният редактор работи само в най-новите версии на Firefox, Chrome, Safari и Internet Explorer. Той не работи в много старите версии на браузърите. Поддръжката за Opera е ограничена.
 * Повече страници със съдържание, но без беседи - Визуалният редактор е разрешен само за някои именни пространства. В повечето уикипедии, Визуалният редактор може да се използва за страниците за статии, както и в пространствата Потребител:, Файл:, Помощ: и Категория:. Визуалният редактор в момента е недостъпен за пространството Уикипедия:, както и за каквито и да е беседи.

Препоръчваме потребителите да натискат "", преди да съхранят страницата и да съобщават за проблемите, на които се натъкват.

Как можете да помогнете
За максимална оптимизация на Визуалния редактор, ние се нуждаем от най-разнообразна помощ. Очевидно е, че непосредственото поле за помощ е употребата на софтуера, откриването на грешки и съобщаването им, но също така има и много други задачи. Те включват:


 * Обновяване на помощните страници - Всички наши проекти имат помощни страници, които улесняват новите потребители при допринасянето им. За съжаление всички те са изградени около редактора за уикимаркиране, и с развитието на Визуалния редактор, скрийншотите и ръководствата губят актуалността си. Би било много полезно, ако хората актуализат помощните страници, въз основа на нашето ръководство за употреба на Визуалния редактор.
 * Добавяне на TemplateData в шаблони — Инструментът разполага с хубава редактор на шаблони, който е описан по-подробно в нашата помощна страница. Както можете да се уверите, ако го използвате в Уикипедия, някои шаблони имат именувани параметри и хубави описания, които ги правят лесни за употреба. Други нямат. Това е така, защото шаблоните първо се нуждаят от "TemplateData" преди тази функция да може да работи. Ако сте заинтересувани от добавянето на TemplateData, имаме ръководство за това, заедно със списък на най-важните шаблони, към които да го добавите.
 * Помогнете на общността си - Вижте списък с полезни начини как да помогнете на вашата местна общност, ако Визуалния редактор се предлага като опция в Бета функциите.
 * Помогнете на новите потребители — Макар, че редактирането с Визуалния редактор е по-лесно, изработването на взаимодействие с общността може да бъде трудно. Моля, отделете повече време за помощ или в IRC-канала, за да помогнете на новодошлите при процеса на запознаване с Уикипедия.